As ander jou voortdurend veroordeel al is jy eintlik die onskuldige party laat dit ’n mens weerloos voel, selfs al weet jy jy is reg.
’n Mens kan nie jou familie vir altyd vermy nie, maar jy kan wel sorg dat vals mense minder sappige stories het om te versprei deur kontak met hulle te verbreek.
Moet geen inligting aan hulle gee nie en verander die onderwerp as jy agterkom hulle probeer iets uitvis. Jy benadeel jouself as jy ’n wrok hieroor koester en eerder op die familie as op die uitdaging self fokus.
As jy nie die ongelukkige voorval met jou ma kan of wil bespreek nie, sal jy ’n manier moet vind om hierdie pynlike hoofstuk in jou lewe af te sluit.
Vergifnis is nie goedkoop nie, maar as jy jou ma kan vryspreek, sal jy minder deur jou eie gevoelens oorweldig word.